अजय देवगन हुए 50 साल के तो बीवी काजोल ने उम्र को लेकर कह डाली ये बात  
अजय देवगन हुए 50 साल के
काजोल ने दी बधाई 
अजय की उम्र को लेकर कही ये बात
अजय देवगन (Ajay Devgn) आज 50 साल के हो गए हैं और बॉलीवुड के एक्शन स्टार को उनकी सुपरस्टार पत्नी काजोल (Kajol) ने बहुत ही दिलचस्प अंदाज में बधाई दी है. काजोल ने सोशल मीडिया पर अजय देवगन (Happy Birthday Ajay Devgn) के साथ अपनी एक फोटो शेयर की है और बहुत ही खूबसूरत मैसेज उन्होंने अजय देवगन के लिए लिखा है. लेकिन मजेदार यह है कि काजोल ने अजय देवगन के 50 साल के होने पर भी दिलचस्प बात कही है. अजय देवगन (Ajay Devgn) का जन्म 2 अप्रैल, 1969 में नई दिल्ली में हुआ था, और अजय देवगन अपने गंभीर अंदाज की वजह से खास पहचान रखते हैं. यही नहीं, काजोल की बहन तनिषा मुखर्जी (Tanishaa Mukherjee) ने भी अजय देवगन को जन्मदिन की बधाई दी है.
A post shared by Kajol Devgan (@kajol) on Apr 1, 2019 at 11:23pm PDT
काजोल (Kajol) ने अजय देवगन (Ajay Devgn) के जन्मदिन पर अपने सोशल मीडिया एकाउंट पर लिखा है: 'मेरे डैशिंग नेकदिल और अत्यधिक गंभीर पति को जन्मदिन की ढेर सारी बधाइयां. मैं भी बहुत ही गंभीर अंदाज में आपको जन्मदिन और आने वाले साल की शुभकामनाएं दे रही हूं. और सच्ची कह रही हूं कि 50 साल की उम्र में आप और भी कमाल के हो गए हो.'

Happy happy birthday our amazing Jay! Thank u for being such a family man and completing our family! you and my sister are just the best!!! We love you ! #tanishaamukerji#birthday@ajaydevgn#love@KajolAtUN#tanuja#brother#miafamiliapic.twitter.com/BERUmhoH8O

काजोल (Kajol) की बहन तनिषा मुखर्जी (Tanishaa Mukherjee) ने भी सोशल मीडिया पर अजय देवगन (Ajay Devgn) को जन्मदिन की बधाई दी है.  तनिषा ने लिखा हैः 'हमारे कमाल के Jay के लिए जन्मदिन की ढेर सारी बधाइयां! शानदार फैमिली मैन बनने और हमारी परिवार को पूरा करने के लिए शुक्रिया! आप और मेरी दीदी बेस्ट हैं...'
A post shared by Ajay Devgn (@ajaydevgn) on Mar 21, 2019 at 8:45pm PDT
अजय देवगन (Ajay Devgn) ने 1991 में 'फूल और कांटे' फिल्म से बॉलीवुड में डेब्यू किया था. उसके बाद अजय देवगन 'जिगर', 'विजयपथ', 'दिलवाले', 'सुहाग', 'इश्क', 'जख्म' और 'हम दिल दे चुके सनम' जैसी फिल्मों में नजर आ चुके हैं. अजय देवगन ने 1999 में काजोल से शादी की थी और उनके दो बच्चे भी हैं. अजय देवगन बॉलीवुड के जाने-माने फाइट मास्टर वीरू देवगन के बेटे हैं.